**Moć Sudbine** (*La Forza del Destino*), opera u četiri čina Đuzepea Verdija

Libreto
-------

Frančesko Marija Pjave (*Francesco Maria Piave*) prema drami *Don Alvaro, ili Moć greha* (*Don Alvaro, o La fuerza del sino*) Angela de Saavedre (*Angelo de Saavedra*) sa ubačenom scenom iz *Valenštajnskog kampa* (*Wallensteins Lager*) Fridriha Šilera (*Friedrich Schiller*).

Praizvedba
----------

* **Prva verzija**

10. novembar 1862. Sankt Peterburg u *Velikom Carskom Teatru*.
* **Prerađena verzija** uz dodatni tekst Antonija Gislanconija (*Antonio Ghislanzoni*)

27. februar 1869. Milano u *Teatro alla Scala*.

Likovi i uloge
--------------

|  |  |  |
| --- | --- | --- |
| **Markiz od Kalatrave**(*Marchese di Calatrava*) |  | **bas** |
| **Leonora di Vargas**(*Leonora di Vargas*) | *njegova ćerka* | **sopran** |
| **Don Karlo di Vargas**(*Don Carlo di Vargas*) | *njegov sin* | **bariton** |
| **Don Alvaro**(*Don Alvaro*) | *mešanac, potomak kraljevskog plemena Inka* | **tenor** |
| **Preciosila** (*Preziosilla*) | *mlada ciganka* | **mecosopran** |
| **Iguman**(*Padre Guardiano*) | *franjevac* | **bas** |
| **Fra Melitone**(*Fra Melitone*) |  | **bariton** |
| **Kura** (*Curra*) | *Leonorina pratilja* | **mecosopran** |
| **Alkaldo** |  | **bas** |
| **Mastro Trabuko**(*Mastro Trabuco*) | *mazgar, zatim putujući trgovac* | **tenor** |
| **Hirurg** | *lekar u španskoj vojsci* | **tenor** |

mazgari, španski i italijanski seljaci, španski i italijanski vojnici svih činova, ađutanti, italijanski regruti, franjevci (hor)

Mesto i vreme
-------------

Španija i Italija sredinom XVIII veka

Sadržaj
-------

### I čin

*Sevilja, soba u kući markiza od Kalatrave*. Leonora di Vargas očekuje svog ljubavnika, Don Alvara, poteklog iz plemena Inka. Pošto joj je njen otac zabranio brak sa mešancem, ona planira da odbegne sa njime. Ipak, pošto voli svog oca, neodlučna je i markiz ih zatiče u begu. Don Alvaro želi da pokaže da ne želi nasilje i ispušta pištolj. On slučajno opali i ubija markiza.

### II čin

* ***Scena I***

*Selo Hornahuelos*. Leonora i Alvaro su pobegli, ali su se u begu razdvojili tokom noći. Leonora sada luta zemljom, bez doma, u potrazi za Alvarom i prerušena je u muškarca da bi izbegla osvetu svog brata Karla. U luci, sreće se sa njime, ali je Karlo ne prepozna u opštoj gužvi oko regrutacije novih vojnika. Karlo zainteresovanima priča o Leonori i Alvaru, koji se, kako on kaže, vratio u Ameriku. Sada se Leonora oseća odgovornom za očevu smrt, i napuštenom i izdanom od Alvara. Zaklinje se na život samoće i pročišćenja.

* ***Scena II***

*Franjevački samostan Gospe od Anđela kraj Hornahuelosa*. Leonora traži utočište od bratovljeve potrage i, pre svega, spas od vatrene čežnje za svojim ljubavnikom. Stoga se ne odlučuje za samostan, već za život pustinjaka. Iguman zna za Leonorinu priču i prima je u red i daje joj usamljeno mesto kraj samostana da se nastani. Svakome ko priđe tom mestu je zaprećeno prokletstvom.

### III čin

* ***Scena I***

**Italija, šuma kraj Veletrija**. Godine su prošle. Verujući da je Leonora mrtva, Alvaro se priključio španskoj vojsci i izgradio vojnu karijeru pod lažnim imenom. Kada spase jednog oficira, oni postaju bliski prijatelji. Taj oficir je Karlo, koji služi u vojsci takođe pod lažnim imenom. 

* ***Scena II***

*Prijemna soba u odajama visokog španskog oficira*. Alvaro je ozbiljno ranjen. On daje Karlu sve što poseduje, moleći ga da uništi sve dokumente nakon njegove smrti. Karlo počinje da sumnja kada prijatelj spomene ime Kalatrava. Njegova zakletva mu zabranjuje da pročita dokumente, ali među stvarima nalazi Leonorin portret i shvata da je njegov prijatenj u stvari neprijatelj kojeg je tako dugo proganjao.

* ***Scena III***

Karlo otkriva svoj identitet Alvaru, koji se oporavio i izaziva ga na duel. Alvaro pokušava da se pomiri sa njime u ime prijateljstva, svoje nevinosti i Leonorine ljubavi, ali uzalud. Samo straža spasi Alvara od Karlovog besa, koji je opsednut svojom čašću. Pošto ne uspeva da nađe ni ljubav ni razumevanje, Alvaro odlučuje da ode u samostan. Okupljena masa sveta slavi početak rata: kao i alkohol, on nudi zaborav užasa sveta. Glasovi razuma, kao što je fra Melitoneov, ostaju izgubljeni u masi.

### IV čin

* ***Scena I***

*Dvorište samostana Gospa od Anđela*. Fra Melitone deli milostinju prosjacima. Karlo traži Alvara sedam godina i napokon ga je našao u samostanu. Sve se izmenilo od one davne noći ubistva, ali Karlo i dalje traži osvetu. Alvaro, sada fratar, pokušava da izbegne sukob.

* ***Scena II***

*Dolina među kamenim liticama*. Leonora živi u samoći već godinama predana veri, ali nije uspela da dođe do unutrašnjeg, duševnog mira za kojim žudi. U njoj još gori ljubav za Alvarom. Dva čoveka se pojavljuju pred njenim skloništem i bore se. Alvaro je smrtno ranio Karla u duelu. Ljubavnici se prepoznaju. Karlo, umirući, ubija svoju sestru i ona umire u Alvarovim rukama, uz igumanov blagoslov. (*prema prvoj verziji opere, Alvaro se baci u ponor nakon njene smrti*).

Poznate muzičke numere
----------------------

* *Il Santo Nome del Dio Signore sia benedetto!* – Finale II čina
* *Pace! Pace!* – Leonorina arija (IV čin)

Spoljašnje veze
---------------

***Moć sudbine*** na Wikimedijinoj ostavi

**Libreto**

* **La Forza del Destino** (Giuseppe Verdi - il sito ufficiale) Arhivirano 2005-10-18 na Wayback Machine-u

| * p
* r
* u
Giuseppe Verdi |
| --- |
| Opere | 
* *Oberto, Conte di San Bonifacio* (1839)
* *Un giorno di regno* (1840)
* *Nabucco* (1842)
* *I Lombardi alla prima crociata* (1843)
* *Ernani* (1844)
* *I due Foscari* (1844)
* *Giovanna d'Arco* (1845)
* *Alzira* (1845)
* *Attila* (1846)
* *Macbeth* (1847)
* *I masnadieri* (1847)
* *Jérusalem* (1847)
* *Il corsaro* (1848)
* *La battaglia di Legnano* (1849)
* *Luisa Miller* (1849)
* *Stiffelio* (1850)
* *Rigoletto* (1851)
* *Il trovatore* (1853)
* *La traviata* (1853)
* *Les vêpres siciliennes* (June 1855)
* *I vespri siciliani* (December 1855)
* *Simon Boccanegra* (1857)
* *Aroldo* (1857)
* *Un ballo in maschera* (1859)
* *La forza del destino* (1862)
* *Don Carlos* (1867)
* *Aida* (1871)
* *Simon Boccanegra* (1881)
* *Otello* (1887)
* *Falstaff* (1893)

 |
| Ostale kompoziticije | 
* Gudački kvartet (1873)
* Messa da Requiem (1874)
* *Quattro Pezzi Sacri* (1889–1896)

 |
| Priznanja | 
* Kazališta nazvana po Verdiju (Brindisi - Busseto - Firenca - Trst)
* Spomenik Giuseppeu Verdiju
* 3975 Verdi

 |
| Kulturni  prikazi | 
* *Giuseppe Verdi* (film iz 1938. godine)
* *The Life of Verdi* (miniserija iz 1982. godine)
* *After Aida* (drama iz 1985. godine)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 173837230
* LCCN: n80004355
* GND: 300165587
* BNF: cb13920563t (podaci)

 |